2. ลักษณะการประกอบธุรกิจ

บริษัท อินเทอร์เน็ตประเทศไทย จำกัด (มหาชน) (“บริษัท”)
ผู้นำการให้บริการไอซีทีอย่างครบวงจรสำหรับธุรกิจและผู้ที่ต้องการนำไอซีทีมาเป็นเครื่องมือเพื่อความสะดวกสบายในชีวิต
บริการของบริษัทครอบคลุมตั้งแต่บริการเชื่อมต่อเครือข่ายอินเทอร์เน็ตเต็มรูปแบบเพื่อใช้งานในชีวิตประจำวันและดำเนินธุรกิจสำหรับผู้ที่ต้องการบริการที่มีประสิทธิภาพและมาตรฐานในระดับสากลไปจนถึงโซลูชั่นทางไอซีทีหลากหลายรูปแบบที่ธุรกิจใช้เป็นเครื่องมือในการเพิ่มประสิทธิภาพประสิทธิผลในธุรกิจของตน

บริษัทได้ก่อตั้งมาตั้งแต่วันที่ 1 มีนาคม 2538 ในชื่อของ ศูนย์บริการอินเทอร์เน็ตประเทศไทย
(Internet Thailand Service Center : ITSC) ซึ่งได้ให้บริการอินเทอร์เน็ตในเชิงพาณิชย์
จนกระทั่งเมื่อวันที่ 14 พฤษภาคม 2539
คณะรัฐมนตรีได้มีมติให้ดำเนินการจัดตั้งเป็นบริษัทและได้จดทะเบียนเป็นบริษัทเมื่อวันที่ 13 พฤษภาคม
2540 โดยมีทุนชำระแล้วเท่ากับ 16 ล้านบาท มูลค่าที่ตราไว้หุ้นละ 10 บาท บริษัทได้รับอนุมัติจาก
กสท เมื่อวันที่ 9 ตุลาคม 2540
ให้ดำเนินการเป็นผู้ให้บริการเชื่อมต่ออินเทอร์เน็ตแก่ลูกค้าประเภทนิติบุคคลหรือองค์กรและประเภทบุคคล
โดยไม่มีการสิ้นสุดของอายุการได้สิทธิดำเนินการดังกล่าว ต่อมาในวันที่ 28 สิงหาคม 2544
บริษัทได้แปรสภาพเป็นบริษัทมหาชนและเพิ่มทุนจดทะเบียนตามมติคณะรัฐมนตรี
โดยเข้าทำการซื้อขายในตลาดหลักทรัพย์ตั้งแต่วันที่ 14 พฤศจิกายน 2544 เป็นต้นมา
ปัจจุบันบริษัทมีทุนจดทะเบียนเรียกชำระแล้ว 250.02 ล้านบาท โดยมีจำนวนหุ้นทั้งสิ้น
345,833,333 หุ้น มูลค่าที่ตราไว้หุ้นละ 1 บาท โดยสัดส่วนการถือหุ้น คือ

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด (มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด (มหาชน) (“กสท”) ถือหุ้นในอัตราร้อยละ 16

ในปี 2548 บริษัทมีสาขาทั้งสิ้น 8 สาขา โดยมีพื้นที่ให้บริการอินเทอร์เน็ตครอบคลุมทั้ง 76
จังหวัดทั่วประเทศ และได้ปรับเปลี่ยนภาพลักษณ์องค์กรใหม่เป็นผู้ให้บริการครบวงจรด้านไอซีทีโซลูชั่น
(Information and Communications Technology) โดยแบ่งธุรกิจเป็น 2 ส่วน
ประกอบด้วย ดังนี้

1. บริการเชื่อมต่ออินเทอร์เน็ต (Full Internet Access Business) โดยแบ่งเป็น 2
กลุ่มหลักคือ บริการเชื่อมต่ออินเทอร์เน็ตส่วนบุคคล (Home access)
และบริการเชื่อมต่ออินเทอร์เน็ตเพื่อธุรกิจ (Business access)

2.  บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
    Solutions) เพื่อเติมเต็มทุกความ

ต้องการของธุรกิจ จึงเกิดเป็น 4 กลุ่มหลัก

-   Banking & Financial Solutions บริการธุรกรรมทางการเงิน
    บนเครือข่ายอินเทอร์เน็ต

-   e-Business & Media Services บริการเพื่อธุรกิจที่ใช้ประโยชน์จากสื่ออิเล็กทรอนิกส์
    และเครือข่าย

-   Professional Services
    บริการจัดหาและให้บริการการธุรกิจสำหรับความต้องการเฉพาะอย่างที่เกี่ยวข้องสัมพันธ์กับเทคโนโลยีสารสนเทศและการสื่อสาร
    ซึ่งรวมถึงบริการแบบ Outsourcing การจัดสร้างและดำเนินระบบงานแบบอัตโนมัติ
    เพื่อลดต้นทุนและเพิ่มผลผลิตของลูกค้าในแบบต่างๆ

-   Business Integration
    บริการจัดการธุรกิจบนระบบอิเล็กทรอนิกส์ให้เชื่อมโยงกระบวนการทำงานของฝ่าย

  ต่างๆที่เกี่ยวข้องให้ทำงานและทำการสื่อสารได้อย่างมีประสิทธิภาพ

การเปลี่ยนแปลงที่สำคัญของบริษัทในปี 2548

ในปี 2548 บริษัทมีการเปลี่ยนแปลงที่สำคัญ ซึ่งสรุปได้ดังนี้

1) บริษัทได้ออกและเสนอขายใบสำคัญแสดงสิทธิที่จะซื้อหุ้นสามัญ (INET-W1) แก่ผู้ถือหุ้นเดิม
เมื่อวันที่ 1 เมษายน 2547 จำนวน 83,328,453 หน่วย
และมีกำหนดการใช้สิทธิเมื่อครบอายุใบสำคัญแสดงสิทธิ คือ วันที่ 31 มีนาคม 2548
อัตราการใช้สิทธิ 1 หน่วยใบสำคัญแสดงสิทธิต่อ 1 หุ้นสามัญ ที่ราคา 5.325 บาท
ผลการใช้สิทธิซื้อหุ้นสามัญของบริษัท คือ มีผู้ใช้สิทธิตามใบสำคัญแสดงสิทธิซื้อหุ้นสามัญของบริษัท
จำนวน 7 ราย เป็นผู้ถือใบสำคัญแสดงสิทธิสัญชาติไทย 6 ราย สัญชาติต่างด้าว 1 ราย
รวมจำนวนหน่วยของใบสำคัญแสดงสิทธิที่ใช้สิทธิทั้งสิ้น จำนวน 20,799 หน่วย
ทำให้ทุนชำระแล้วของบริษัท จึงเพิ่มขึ้นจาก 250,000,000 บาท เป็น 250,020,799 บาท

2) บริษัทได้ร่วมลงทุนในบริษัท แอปโซลูท อิมแพค จำกัด ประกอบธุรกิจให้บริการสื่อโฆษณาดิจิตอล
(Digital Signage) ครบวงจรบนทุกเทคโนโลยี มีทุนจดทะเบียน 100 ล้านบาท
ซึ่งบริษัทได้ถือหุ้นสามัญสัดส่วนร้อยละ 9 ของทุนจดทะเบียนคิดเป็น จำนวน 9 แสนหุ้น ในราคาหุ้นละ
10 บาท รวมมูลค่า 9 ล้านบาท โดยชำระเงินค่าหุ้นเต็มมูลค่า
เพื่อเป็นการเพิ่มศักยภาพในการขยายธุรกิจด้าน e-Business and Media Services
ของบริษัทให้ครอบคลุมและมีประสิทธิภาพยิ่งขึ้น ทั้งนี้
บริษัทได้ส่งเจ้าหน้าที่ระดับสูงเข้าร่วมทำงานกับบริษัทร่วมทุน 2 ท่าน คือนายจำเริญ กรเกษตร
ดำรงตำแหน่งกรรมการ และนายอนุรักษ์ จันทร์ร่มเย็น ดำรงตำแหน่งผู้จัดการทั่วไป
ของบริษัทร่วมทุนดังกล่าว ตามมติคณะกรรมการ บมจ. อินเทอร์เน็ตประเทศไทย ครั้งที่ 7/2548
เมื่อวันที่ 25 สิงหาคม 2548

3) บริษัทได้จัดตั้งบริษัท แมนดาลา คอมมูนิเคชั่น จำกัด ซึ่งเป็นบริษัทย่อย มีทุนจดทะเบียน 1
ล้านบาท แบ่งเป็นหุ้นสามัญจำนวน 1 แสนหุ้น มูลค่าหุ้นละ 10 บาท
โดยบริษัทเข้าถือหุ้นจำนวนร้อยละ 99.99
มีวัตถุประสงค์เพื่อดำเนินการให้บริการต่างๆที่เกี่ยวข้องกับ IP (Internet Protocol)
ซึ่งหมายถึงการให้บริการการเข้าถึงเครือข่ายคอมพิวเตอร์ และหรืออุปกรณ์สื่อสารอิเล็กทรอนิกส์ใดๆ
ที่เชื่อมโยงกันเป็นเครือข่ายทั่วโลก และมีการสื่อสารข้อมูลโดยใช้มาตรฐานอินเทอร์เน็ต
โปรโตคอลร่วมกัน รวมทั้งบริการอื่นที่เกี่ยวเนื่องแก่ผู้ใช้บริการ บริษัทได้แต่งตั้งคณะกรรมการบริษัท
ตามมติคณะกรรมการ บมจ. อินเทอร์เน็ตประเทศไทย ครั้งที่ 7/2548 เมื่อวันที่ 25 สิงหาคม
2548 ประกอบด้วย

1. นายจำเริญ กรเกษตร ประธานกรรมการ

2. นายบัญชา ศรีสมานุวัตร กรรมการ และกรรมการผู้จัดการ

3. นายสุเวชช์ อองละออ กรรมการ

4. นางลินิฐฎา สุขสมสถาน กรรมการ

โครงสร้างรายได้

+---------------------------+-----+-----+-----+-----+-------+------+
| รายละเอียดของรายได้         | งบ  |     | งบ  |     | งบ    |      |
|                           | การ |     | การ |     | การเง |      |
|                           | เงิน |     | เงิน |     | ินเฉพา |      |
|                           | รวม |     | เฉพ |     | ะบริษัท |      |
|                           |     |     | าะบ |     |       |      |
|                           | ปี   |     | ริษัท |     | ปี     |      |
|                           | 2   |     |     |     | 2546  |      |
|                           | 548 |     | ปี   |     |       |      |
|                           | ^(  |     | 2   |     |       |      |
|                           | 1/) |     | 547 |     |       |      |
+---------------------------+-----+-----+-----+-----+-------+------+
|                           | ล้าน | %   | ล้าน | %   | ล     | %    |
|                           | บาท |     | บาท |     | ้านบาท |      |
+---------------------------+-----+-----+-----+-----+-------+------+
| บริกา                      |     |     |     |     |       |      |
| รเชื่อมต่ออินเทอร์เน็ต (Access) |     |     |     |     |       |      |
+---------------------------+-----+-----+-----+-----+-------+------+
| -                         | 538 | 57  | 498 | 70  | 4     | 7    |
| บร                        | .31 | .92 | .00 | .93 | 78.28 | 0.92 |
| ิการเชื่อมต่ออินเทอร์เน็ตเพื่อธุรกิจ |     |     |     |     |       |      |
|                           |     |     |     |     |       |      |
| (Business access)         |     |     |     |     |       |      |
+---------------------------+-----+-----+-----+-----+-------+------+
|   -                       | 40  | 4   | 75  | 10  | 92.92 | 1    |
|   บร                      | .36 | .34 | .82 | .79 |       | 3.78 |
| ิการเชื่อมต่ออินเทอร์เน็ตส่วนบุคคล |     |     |     |     |       |      |
|                           |     |     |     |     |       |      |
|   (Home access)           |     |     |     |     |       |      |
+---------------------------+-----+-----+-----+-----+-------+------+
| รวม                       | 578 | 62  | 573 | 81  | 5     | 8    |
|                           | .67 | .26 | .82 | .72 | 71.20 | 4.70 |
+---------------------------+-----+-----+-----+-----+-------+------+
| -                         | 342 | 36  | 120 | 17  | 87.66 | 1    |
|  บริการครบวงจรที่เกี่ยวข้องกับเท | .58 | .86 | .46 | .16 |       | 3.00 |
| คโนโลยีสารสนเทศและการสื่อสาร |     |     |     |     |       |      |
|     (Business Solutions)  |     |     |     |     |       |      |
|     ^(2/)                 |     |     |     |     |       |      |
+---------------------------+-----+-----+-----+-----+-------+------+
| รวมรา                     | 921 | 99  | 694 | 98  | 6     | 9    |
| ยได้จากการขายและการให้บริการ | .25 | .12 | .28 | .88 | 58.86 | 7.70 |
+---------------------------+-----+-----+-----+-----+-------+------+
| -   รายได้อื่น ^(3/)         | 8   | 0   | 7   | 1   | 15.53 | 2.30 |
|                           | .14 | .88 | .87 | .12 |       |      |
+---------------------------+-----+-----+-----+-----+-------+------+
| รวม                       | 929 | 100 | 702 | 100 | 6     | 10   |
|                           | .39 | .00 | .15 | .00 | 74.39 | 0.00 |
+---------------------------+-----+-----+-----+-----+-------+------+
| -   ขาดทุนจ                | (3. | (0. | -   | -   | -     | -    |
| ากการด้อยค่าของเงินลงทุน^(4/) | 38) | 36) |     |     |       |      |
|                           |     |     | (0. | (   | -     | -    |
| -   ส่วนแบ่งผลกำไร (ขาดทุน)  | 0   | (0. | 04) | 0.0 |       |      |
|     ในบริษัทย่อยและบริษัทร่วม   | .71 | 08) |     | 05) |       |      |
|     ^(5/)                 |     |     |     |     |       |      |
+---------------------------+-----+-----+-----+-----+-------+------+

หมายเหตุ : ^(1/) งบการเงินรวม ได้รวมงบการเงินเฉพาะของบริษัท
และของบริษัทย่อยที่บริษัทเข้าลงทุนตั้งแต่วันที่ 4 ตุลาคม 2548 ซึ่งได้แก่ บริษัท แมนดาลา
คอมมูนิเคชั่น จำกัด (ปัจจุบันยังไม่เริ่มดำเนินการ) และเนื่องจากบริษัทเริ่มมีบริษัทย่อยเป็นครั้งแรก
จึงไม่มีข้อมูลเปรียบเทียบสำหรับงบการเงินรวม

^(2/) รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร
(Business Solutions) หมายถึง
รายได้จากการดำเนินงานนอกเหนือจากการให้บริการเชื่อมต่ออินเทอร์เน็ต (Access) เช่น
รายได้จากบริการศูนย์ข้อมูลอินเทอร์เน็ต (IDC) รายได้จากบริการ Banking & Financial
Solutions บริการ e-Business & Media Services บริการ Professional Services
บริการ Business Integration รายได้จากการขายอุปกรณ์คอมพิวเตอร์
หรืออุปกรณ์อื่นๆที่เกี่ยวข้อง รายได้จากการขายสินค้าต่างๆ ผ่าน thai.com
และรายได้ขายภายใต้สัญญาเช่าการเงิน เป็นต้น

  ^(3/) รายได้อื่น ประกอบด้วย ดอกเบี้ยรับ และรายได้อื่น

  ^(4/) เงินลงทุนในหุ้นสามัญร้อยละ 10 ของทุนจดทะเบียนของบริษัท วีไทยดอท จำกัด
  ซึ่งประกอบธุรกิจด้านพาณิชย์อิเล็คทรอนิคส์ (e-commerce) และในระหว่างปี 2548
  บริษัทลงทุนในหุ้นสามัญร้อยละ 9 ของทุนจดทะเบียนของบริษัท แอปโซลูท อิมแพค จำกัด
  ซึ่งประกอบธุรกิจให้บริการสื่อโฆษณาดิจิตอล (Digital Signage) ครบวงจรบนทุกเทคโนโลยี

  ^(5/) บริษัทลงทุนในหุ้นสามัญร้อยละ 40 ของทุนจดทะเบียนของบริษัท เน็ตเบย์ จำกัด
  ซึ่งประกอบธุรกิจ อีโลจิสติกส์ (e-Logistics) จัดทำและพัฒนาระบบทางอิเล็กทรอนิกส์
  และเป็นที่ปรึกษาให้คำแนะนำด้าน โทรคมนาคมและการสื่อสาร และในระหว่างในปี 2548
  บริษัทได้จัดตั้งบริษัท แมนดาลา คอมมูนิเคชั่น จำกัด
  เพื่อรองรับการขยายธุรกิจการให้บริการอินเทอร์เน็ต ธุรกิจโทรคมนาคมและการสื่อสาร
  และธุรกิจที่ เกี่ยวเนื่อง โดยบริษัทถือหุ้นในสัดส่วนร้อยละ 99.99